﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net PROIECTUL CASĂ PAROHIALĂ ȘI SALĂ SOCIALĂ Cu ajutorul lui Dumnezeu biserica Sfântul Nicolae a devenit din ce în ce mai mică pentru numărul crescând al enoriașilor Această discrepanță dintre numărul frățiilor voastre și spațiul necesar desfășurării misiunii noastre ne impune să dezvoltăm aceasta initiativă: cumpărarea unei case parohiale, unde vom putea amenaja o sală socială și spatiu pentru Școala Duminicală, anume proiectul “Casă Parohială și Sală Socială” În duh de solidaritate creștină, vă chemăm să deveniti sustinători ai proiectului nostru de a obține fonduri necesare achizi ționării acestei case, care ne rugăm Bunului Dumnezeu să fie cât mai deaproape de biserica noastră Succesul oricărei acțiuni constă în esență în ajutorul Bunului Dumnezeu și răspunsul Lui la rugăciunile oamenilor săi Fericiti vor fi, acum și în eternitate, cei care se vor număra printre donatori; ei primesc daruri cerești netrecătoare și se vor bucura de pomenire veșnică Cu ajutorul și implicarea frătiilor voastre putem face un pas decisiv înainte Puteți acum să contribuiți la înfăptuirea unui obiectiv major pentru comunitatea noastră și care va rămâne generatiilor viitoare Toți ostenitorii și binefăcătorii noștri vor fi pomeniți la Sfântul Altar, chiar și atunci când din binecuvântate pricini, nu veti avea posibilitatea să veniți la biserică Să dea fiecare așa cum socotește el cu inima, nu cu parere de rău sau de silă, căci Dumnezeu îl iubește pe cel ce dă cu voie bună Și Dumnezeu poate să prisosească tot darul la voi, pentru ca'ntuna întru toate având toată îndestularea, spre tot lucrul bun să prisosiți (II Corinteni 9, 7-8) PROGRAMUL SVMâianmrețbriiă11t1ă4a1au5uggauuussgtt:u: Du m i n i c ă 1 6 a u g us PROGRAMUL LITURGIC ÎN SĂPTĂMÂNA 10 - 16 AUGUST 2015 Acatistul Sfântului Ierarh Nifon : Vecernie și PROHODUL MAICII DOMNULUI t: ADORMIREA MAICII DOMNULUI Utrenie și Sfânta Liturghie Vecernie Utrenie și Sfânta Liturghie 71P8re7o8t4P4ar4o5h3 M– afirxi u; s9D17a n5i9el2D2u5m71it r–emscoub i l 2015 68866 3333300000 PAAPPMMMMM EVANGHELIA DIN DUMINICA A ZECEA DUPA RUSALII Î ades în vremea aceea s-a apropiat de Iisus un om, îngenunchind înaintea Lui şi zicându-I: Doamne, miluieşte pe fiul meu, că este lunatic şi pătimeşte rău, căci adesea cade în foc şi adesea în apă Şi l-am dus la ucenicii Tăi, însă ei n-au putut să-l vindece Iar Iisus, răspunzând, a zis: O, neam necredincios şi îndărătnic, până când voi fi cu voi? Până când vă voi mai suferi? Aduceţi-l aici la Mine Şi Iisus l-a certat şi demonul a ieşit din el şi copilul s-a vindecat din ceasul acela Atunci, apropiindu-se ucenicii de Iisus, I-au zis de o parte: De ce noi n-am putut să-l scoatem? Iar Iisus le-a răspuns: Pentru puţina voastră credinţă Căci adevărat grăiesc vouă: Dacă veţi avea credinţă cât un grăunte de muştar, veţi zice muntelui acestuia: Mută-te de aici dincolo şi se va muta; şi nimic nu va fi vouă cu neputinţă Dar acest neam de diavoli nu iese decât numai cu rugăciune şi cu post Pe când străbăteau ei Galileea, Iisus le-a spus: Fiul Omului va fi dat în mâinile oamenilor şi-L vor omorî, dar a treia zi va învia (Matei 17, 14 - 23) MAICA DOMNULUI ESTE O NOUĂ LUME Cu toate cerurile, cu toată creaţia lui Dumnezeu, dacă n-ar fi Maica Domnului, n-ar fi atât de frumoasa şi împlinită Este stăpâna cerului şi a pământului! (…) Este atâta loc în împărăţia lui Dumnezeu, să stea ca o împărăteasă, dar îi convine mai mult să stea la căpătâiul nostru! Şi să ştiţi că oricare ar fi motivul întristărilor şi al supărărilor, sunt numai de la draci! Cum e posibil să deznădăjduim când avem un frate atât de grozav şi de puternic, care este Hristos, şi o mamă atât de cuprinzătoare, peste tot, care e Maica Domnului! În Evanghelie Maica Domnului spunea la Sfânta Elisabeta că mare dar mi-a dat, de acum mă vor bucura toate neamurile pământului, a căutat spre smerenia roabei Sale! Ce-o să zică duşmanii Maicii Domnului, care zic că-i o simplă femeie, măcar că şi chiar femeia simplă înseamnă viaţă, înseamnă nădejde! Dar cum să vorbeşti aşa de Maica Domnului? E îngrozitor de vinovat! Şi totuşi acestor oameni la judecata cea din urmă, Maica Domnului le va arăta această nebănuită pedeapsă: „Vă iert, dar…” Fraţi creştini! Domnul Dumnezeu poate să facă orice dar un lucru nu poate, să-şi calce cuvântul! Şi dacă este vorba aşa şi nu se va pocăi, în focul iadului zice că o să se ducă! Ne aşteaptă clipă de clipă, veacuri întregi, ne aşteaptă să ne îndreptăm inima către El, pentru că o simplă suspinare e o rugăciune mare! Nu vă descurajaţi! Am spus că e nevoie de cruce, de jertfă, pentru că trebuie să dărâmăm în noi tot ce a creat păcatul şi tot cu darul lui Dumnezeu vom face şi această nebunie Pentru că nu este ruşine să mori strivit de dureri! E ruşine să mori istovit de plăceri! Avem pe Maica Domnului, dacă este atât e destul! Maica Domnului este o nouă lume, Maicii Domnului îi place să stea la căpătâiul dureroşilor, la capătâiul suferinzilor, deşi stăpâneşte întreg cerul şi pământul Este o enorm de mare greşeală aşa cum spuneam, să nu-i ceri nimic! E foarte supărată pe acei care nu-i cer nimic (…) Iadul e o realitate care nu poate fi dezminţită, o confirmă: „mergeţi în focul cel de veci“ Focul veşnic e fără lumină! E de mii de ori mai tare în calorii decât asta de aici! Cât stai acolo? “O mie de ani“ Nu! O veşnicie! Pentru că nu i-ai spus ăluia: „Iartă-l Doamne!“ M-a înjurat, m-a lovit, m-a furat… Ce puţin! Eu m-am convins la căpătâiul atâtor morţi că toţi se căiau grozav, voiau să mai trăiască o zi! Ca să-şi pună lucrarea în regulă, care era foarte greu, nu s-a mai putut, decât atât Astăzi este ziua aia! Dacă nu murim ne împodobim cu daruri deosebite, să putem sufla şi răsufla Fraţi creştini, suflarea şi răsuflarea e un dar de la Dumnezeu, nici asta nu este a noastră! Totul – suntem guvernaţi, stăpâniţi de marea Lui iubire Vă daţi seama dumneavoastră ce se poate întâmpla dacă Mântuitorul Dumnezeu refuză să ne mai iubească?! Pentru că suntem cu gânduri frumoase, nu vă descurajaţi niciodată, este omeneşte să greşeşti, îngereşte să te ridici şi drăceşte să rămâi în groapă! Acesta-i timpul, nu amânaţi cu nici un chip pe mâine! Nu vreau să fac istorie în tot ce vreau să vă spun, dar vreau să vă spun că este cel mai preţios timp acum, dovada este că stăm în picioare şi că am venit cu râvnă să împodobim aici cu prezenţa noastră acest grozav de mare praznic! Ne spune Mântuitorul că atunci vei trece de la moarte la viaţă… Moartea-i o realitate, iadul de asemenea, v-am spus, Dumnezeu nu poate să facă un lucru, să-şi calce cuvântul A spus aşa, aşa va judeca! A apărut iadul care este cea mai mare durere a lui Dumnezeu Vă amintesc, să nu vă îngrijoraţi, nici să vă înspăimântaţi Sunt foarte convins că veţi vedea la răscrucea cea din urmă ce important a fost momentul acesta, prezenţa dumneavoastră aici Noi batem clopotele, ne luptăm să fim prezenţi, şi nu vi se cere nimic decât atât: să fii prezent şi să spui: „Maica Domnului, nu mă lăsa!“ Credeţi că e puţin? Nu e puţin unde e dragoste desăvârşită Acolo unde e dragoste desăvârşită totul este posibil Încercaţi să vă iubiţi! Vă spun dragii mei, iubirea este criteriul judecăţii de apoi Nu faceţi pofta acestui drac, că iar spun: e cu neputinţă să nu mori dacă dai în adevărata lui răutate, urâciune O fetiţă mai mărişoară a văzut un drac, nu în adevărata lui urâciune, şi a preferat să meargă toată viaţa cu picioarele goale pe jar decât să mai vadă un drac! E o realitate, atât de mult l-a sluţit păcatul, lepădarea, urâciunea, şi tot ceea ce a făcut şi face Dar nu vă speriaţi! Dumnezeu ne-a ascultat, ne-a dat înger păzitor, ne-a dat pe Maica Domnului, avem toate cetele de îngeri Un părinte, îi citea ucenicul rugăciunea, părintele a făcut aşa şi a zis fratele: „Ce e părinte?“, „Ai greşit că am văzut îngerul dând din aripi!” Orice gând îl ia şi-l duce la Dumnezeu că-i înger păzitor, nu doarme în post! Aveţi îndrăzneală, e tot ce vă putem spune, pentru că avem multe de spus, pentru că în inimile noastre foarte pretenţioase, aici nu mai e nevoie de multe, e nevoie de mult [de calitate, intensitate, n n ]! E nevoie de adâncime, de a trăi acolo unde suntem! Nu vă temeţi de judecată dacă aveţi pe Dumnezeu şi pe Maica Domnului! În noi stă toată fericirea veşnică Luaţi lucrurile aşa cum sunt şi încercaţi, fraţilor încercaţi să vă iubiţi! Dacă nu se poate, cel puţin să nu vă omorâţi, să nu vă duşmăniţi! N-am alt termen, decât ăsta: „Moarte sau viaţă!” Şi m-au întrebat mulţi ce e viaţa şi am răspuns: „Viaţa e moarte continuă!“, pentru că e mereu jertfă Nu contează celelalte, ce spune lumea şi ce latră dracul! Contează ce spune Dumnezeu despre mişcarea inimii noastre Parintele Arsenie Papacioc